ddrg/super_eurlex huggingface dataset:
(5)

Ņemot vērā to, ka no pieteikumu iesniedzējiem neatkarīgu iemeslu dēļ šo darbīgo vielu novērtēšana ir aizkavējusies, to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Tāpēc to apstiprinājuma periodus ir nepieciešams pagarināt, lai atvēlētu laiku, kas vajadzīgs novērtējuma sagatavošanai.
(11)

Laikā no 2013. gada līdz JP visās trīs ražojumu saimēs (plakani velmējumi, gari ražojumi un caurules) bija vērojams importa pieaugums absolūtos skaitļos – attiecīgi par 64 %, 96 % un 60 %. Tajā pašā laikposmā palielinājās arī importa apjoms relatīvā izteiksmē, tirgus daļām attiecīgi palielinoties no 14,28 % līdz 21,01 %, no 8,67 % līdz 14,02 % un no 20,47 % līdz 25,75 %.
(6)

Īstenošanas regulas (ES) 2021/404 XVI pielikums nosaka to trešo valstu, teritoriju vai to zonu sarakstu, no kurām Savienībā atļauts ievest no zarnām izgatavotu apvalku sūtījumus. Mongolija Komisijai iesniedza atbildes uz anketu, kas dzīvnieku un sabiedrības veselības kontekstā attiecās uz no zarnām izgatavotu apvalku sūtījumu ievešanu Savienībā no minētās trešās valsts. Mongolija Komisijai ir sniegusi arī pierādījumus un garantijas, ar ko pietiek iekļaušanai minētajā sarakstā, kurš tāpēc būtu jāgroza, lai tajā iekļautu minēto trešo valsti. Tāpēc Īstenošanas regulas (ES) 2021/404 XVI pielikums būtu attiecīgi jāgroza.
(3)

Komisijas Īstenošanas regula (ES) 2021/620 (3) sarakstā norādīto dzīvnieku slimību, kas attiecībā uz noteiktu dalībvalstu vai to zonu vai nodalījumu statusu “brīvs no slimības” un “neveic vakcināciju” minētas Regulas (ES) 2016/429 9. panta 1. punkta a), b) un c) apakšpunktā, un minēto sarakstā norādīto slimību izskaušanas programmu apstiprināšanas sakarā paredz īstenošanas noteikumus. Konkrētāk, tās pielikumos ir norādītas tās dalībvalstis vai to zonas vai nodalījumi, kam ir statuss “brīvs no slimības”, kā arī pašreizējās apstiprinātās obligātās vai fakultatīvās izskaušanas programmas. Dažu slimību epidemioloģiskā situācija mainās, tāpēc sarakstā ir jānorāda jaunas dalībvalstis vai to zonas, kurām ir statuss “brīvs no slimības”, apgabali, kuros ir apstiprināti slimību uzliesmojumi vai kuri vairs neatbilst statusa “brīvs no slimības” saglabāšanas nosacījumiem, no saraksta jāsvītro un noteiktas obligātās vai fakultatīvās izskaušanas programmas, kas iesniegtas Komisijai, ir jāapstiprina.
1)

regulas 110. pantu groza šādi: a) panta 2. punktu groza šādi: i) punkta pirmajā daļā datumu “2024. gada 27. maijā” aizstāj ar datumu “2025. gada 27. maijā”; ii) punkta otrajā daļā datumu “2024. gada 27. maijā” aizstāj ar datumu “2025. gada 27. maijā”; b) panta 3. un 4. punktu aizstāj ar šādiem: “3. Atkāpjoties no šīs regulas 5. panta, ierīces, kas minētas šā punkta otrajā un trešajā daļā, drīkst laist tirgū vai nodot ekspluatācijā līdz minētajās daļās norādītajiem datumiem ar noteikumu, ka minētās ierīces no šīs regulas piemērošanas dienas aizvien atbilst Direktīvai 98/79/EK, un ar noteikumu, ka minēto ierīču konstrukcijā un paredzētajā nolūkā nav būtisku izmaiņu. Ierīces, kurām ir sertifikāts, kas ticis izsniegts saskaņā ar Direktīvu 98/79/EK un kas ir derīgs saskaņā ar šā panta 2. punktu, drīkst laist tirgū vai nodot ekspluatācijā līdz 2025. gada 26. maijam. Ierīces, kuru atbilstības novērtēšanas procedūrā saskaņā ar Direktīvu 98/79/EK paziņotā struktūra nebija jāiesaista, par kurām atbilstības deklarācija saskaņā ar minēto direktīvu sagatavota pirms 2022. gada 26. maija un kuru atbilstības novērtēšanas procedūrā saskaņā ar šo regulu paziņotā struktūra ir jāiesaista, drīkst laist tirgū vai nodot ekspluatācijā līdz šādiem datumiem: a) D klases ierīces – līdz 2025. gada 26. maijam; b) C klases ierīces – līdz 2026. gada 26. maijam; c) B klases ierīces – līdz 2027. gada 26. maijam; d) A klases ierīces, ko tirgū laiž sterilas, – līdz 2027. gada 26. maijam. Atkāpjoties no šā punkta pirmās daļas, attiecībā uz pēctirgus uzraudzību, tirgus uzraudzību, vigilanci, uzņēmēju un ierīču reģistrāciju šā punkta pirmajā, otrajā un trešajā daļā minētajām ierīcēm piemēro šīs regulas prasības, nevis Direktīvas 98/79/EK attiecīgās prasības. Neskarot IV nodaļu un šā panta 1. punktu, paziņotā struktūra, kas izsniegusi šā punkta otrajā daļā minēto sertifikātu, turpina būt atbildīga par atbilstošu uzraudzību attiecībā uz visām piemērojamām prasībām saistībā ar ierīcēm, kuras tā ir sertificējusi. 4. Ierīces, kas likumīgi laistas tirgū, ievērojot Direktīvu 98/79/EK, pirms 2022. gada 26. maija, var turpināt darīt pieejamas tirgū vai nodot ekspluatācijā līdz 2025. gada 26. maijam. Ierīces, kas, ievērojot šā panta 3. punktu, likumīgi laistas tirgū no 2022. gada 26. maija, var turpināt darīt pieejamas tirgū vai nodot ekspluatācijā līdz šādiem datumiem: a) ierīces, kas minētas 3. punkta otrajā daļā vai 3. punkta trešās daļas a) apakšpunktā, – līdz 2026. gada 26. maijam; b) ierīces, kas minētas 3. punkta trešās daļas b) apakšpunktā, – līdz 2027. gada 26. maijam; c) ierīces, kas minētas 3. punkta trešās daļas c) un d) apakšpunktā, – līdz 2028. gada 26. maijam.”;
1. pants

“Ningbo Jinzhan Biotechnology Co., Ltd., Ninghai

2. Saskaņā ar piemērojamajiem tiesību aktiem muitas jomā tiek atmaksāti visi galīgie maksājumi, kas samaksāti par uzņēmuma Ningbo Jinzhan Biotechnology Co., Ltd. ražoto ražojumu importu, pārsniedzot Īstenošanas regulas (ES) 2018/921 1. panta 2. punktā attiecībā uz uzņēmumam Ninghai Organic Chemical Factory noteikto antidempinga maksājumu, vai piešķir atbrīvojumu no tiem.
1)

regulā iekļauj šādu pantu: “10.a pants 1. Ar šo regulu tiek izveidota Eiropas Zinātniskā konsultatīvā padome klimata pārmaiņu jautājumos (“Konsultatīvā padome”). 2. Konsultatīvās padomes sastāvā ir 15 vecākie zinātniskie eksperti, kas pārzina plašu attiecīgo disciplīnu loku. Konsultatīvās padomes locekļi atbilst 3. punktā noteiktajiem kritērijiem. Konsultatīvajā padomē nav vairāk kā divi locekļi, kas ir vienas un tās pašas dalībvalsts valstspiederīgie. Konsultatīvās padomes locekļu neatkarībai ir jābūt neapšaubāmai. 3. Valde Konsultatīvās padomes locekļus ieceļ uz četru gadu pilnvaru termiņu, ko vienu reizi var atjaunot pēc atklātas, godīgas un pārredzamas atlases procedūras. Valde Konsultatīvās padomes locekļus izvēlas, tiecoties nodrošināt profesionālu kompetenci dažādās disciplīnās un nozarēs un cenšoties veidot dzimumu un ģeogrāfiskā ziņā līdzsvarotu pārstāvību. Atlases pamatā ir šādi kritēriji: a) izcilība zinātnē; b) pieredze, kas gūta, sagatavojot zinātniskus novērtējumus un sniedzot zinātniskas konsultācijas profesionālās kompetences jomā; c) plaša profesionālā kompetence klimata un vides zinātnēs vai citās zinātnes jomās, kas ir nozīmīgas Savienības klimata mērķu sasniegšanai; d) profesionālā pieredze, kas gūta starpdisciplinārā vidē starptautiskā kontekstā. 4. Konsultatīvās padomes locekļi tiek iecelti kā privātpersonas un savu nostāju pauž pilnīgi neatkarīgi no dalībvalstīm un no Savienības iestādēm. Konsultatīvā padome vienu no saviem locekļiem ievēlē par priekšsēdētāju uz četru gadiem un tā pieņem savu reglamentu. 5. Konsultatīvās padomes darbs papildina Aģentūras darbu, lai gan savus uzdevumus padome pilda neatkarīgi. Konsultatīvā padome pati sagatavo savu gada darba programmu un to dara, apspriežoties ar valdi. Konsultatīvās padomes priekšsēdētājs par šo programmu un tās īstenošanu informē valdi un izpilddirektoru.”;
2.2.

Organizācijas un procedūru apraksts saistībā ar tās struktūras funkcijām un uzdevumiem, kas ir atbildīga par no Rezerves piešķirtās finanšu iemaksas pārvaldību a) Apraksts par funkcijām un uzdevumiem, ko veic struktūra, kas ir atbildīga par no Rezerves piešķirtās finanšu iemaksas pārvaldību: b) Apraksts par to, kā tiek organizēts darbs un kādas procedūras tiks piemērotas, jo īpaši veicot pārbaudes (administratīvās pārbaudes un pārbaudes uz vietas) un nolūkā nodrošināt pienācīgu revīzijas taku attiecībā uz visiem ar izdevumiem saistītajiem dokumentiem: c) Norāde par plānotajiem resursiem, kas piešķirami saistībā ar tās struktūras dažādajām funkcijām, kas ir atbildīga par no Rezerves piešķirtās finanšu iemaksas pārvaldību (tostarp attiecīgā gadījumā informācija par jebkādiem plānotiem ārpakalpojumiem un to tvērumu):
(7)

KAIS platforma ietver vairākas informācijas sistēmas, tostarp Muitas informācijas sistēmu. Muitas informācijas sistēma ir automatizēta informācijas sistēma, kuras mērķis ir palīdzēt dalībvalstīm novērst un izmeklēt darbības, kas ir muitas vai lauksaimniecības tiesību aktu pārkāpumi, un saukt pie atbildības par tiem, ar ātrāku informācijas izplatīšanu palielinot dalībvalstu to muitas pārvalžu sadarbības un kontroles procedūru efektivitāti, kuru darbības joma ietver šādas darbības. Muitas informācijas sistēmas vienotā infrastruktūra attiecas gan uz administratīvo sadarbību, gan uz policijas sadarbību, kas balstīta uz bijušo Savienības tieslietu un iekšlietu pīlāru. Muitas informācijas sistēmas policijas sadarbības aspektu tehniski nav iespējams nošķirt no tā administratīvā aspekta, jo tie abi darbojas vienotā informācijas tehnoloģijas sistēmā. Ņemot vērā to, ka Muitas informācijas sistēma ir tikai viena no vairākām informācijas sistēmām, kas darbojas KAIS platformā, un ka policijas sadarbības gadījumu skaits ir mazāks par administratīvās sadarbības gadījumu skaitu Muitas informācijas sistēmā, tiek uzskatīts, ka KAIS platformas policijas sadarbības aspekts ir papildinošs administratīvajam aspektam.
(37)

Lai optimizētu no Savienības budžeta pilnīgi vai daļēji finansētu investīciju pievienoto vērtību un ietekmi, būtu jāmeklē jo īpaši sinerģijas Programmu un citām Savienības programmām, arī tādām, kurām ir dalīta pārvaldība. Lai no minētajām sinerģijām gūtu maksimālu labumu un izvairītos no dublēšanās, būtu jāizveido atbilstoši mehānismi, arī kumulatīvs finansējums darbībai, kuru aptver Programma un vēl cita Savienības programma, ja vien šāds kumulatīvs finansējums nepārsniedz attiecīgās darbības kopējās attiecināmās izmaksas. Šādā nolūkā šajā regulā būtu jāizklāsta attiecīgi noteikumi, jo īpaši par iespēju vienas un tās pašas izmaksas vai izdevumus proporcionāli deklarēt gan programmā, gan arī vēl citā Savienības programmā, lai nodrošinātu detalizētu un pārredzamu ziņošanu.
4)

“kritiski izšķiroši identitātes dati” ir jebkuri no šādiem datiem vai to kombinācijas, uz kuru pamata var identificēt personas: a) jebkuras personas, kuras datus var glabāt jebkurā ES informācijas sistēmā, vārds, vārdi, uzvārds, pseidonīmi; b) ceļošanas dokumenta numurs; c) adrese (ielas nosaukums, mājas numurs); d) tālrunis, IP adrese; e) e-pasta adreses; f) biometriskie dati.
(8)

Ar instrumentiem saistītās peļņas sadalei var būt dažādi veidi. Peļņas sadales maksājumi var būt mainīgi vai fiksēti un var tikt veikti periodiski vai instrumenta galīgā termiņa beigās. Lai veicinātu pareizu un efektīvu riska pārvaldību, atlikšanas periodos darbiniekiem nevajadzētu izmaksāt peļņas sadales maksājumus. Darbiniekiem būtu jāsaņem peļņas sadales maksājumi tikai par periodiem, kas seko pēc tam, kad attiecībā uz instrumentu iegūtas neatsaucamas tiesības, pēc kā darbinieki kļūst par tā juridiskajiem īpašniekiem. Tāpēc tikai tie instrumenti, ar kuriem saistītās peļņas sadales maksājumi tiek periodiski izmaksāti instrumenta īpašniekam, ir piemēroti izmantošanai atalgojuma mainīgās daļas vajadzībām. Bezkuponu obligācijas vai instrumenti, kuru nesadalītā peļņa nebūtu jāiekļauj atalgojumā, kam jāsastāv no kāda no Direktīvas (ES) 2019/2034 32. panta 1. punkta j) apakšpunktā minētajiem instrumentiem. Tā pamatojums ir tāds, ka darbinieki atlikšanas perioda laikā gūtu labumu no pieaugošām vērtībām, ko varētu uzskatīt par ekvivalentu peļņas daļu saņemšanai.
(4)

Eiropas Pārtikas nekaitīguma iestāde (“Iestāde”) 2021. gada 17. marta (2) , (3) un 2021. gada 23. jūnija (4) atzinumā secināja, ka L-lizīna bāze un L-lizīna monohidrohlorīds, kas iegūts ar Corynebacterium glutamicum KCCM 80183, L-lizīna monohidrohlorīds un L-lizīna sulfāts, kas iegūts ar Corynebacterium glutamicum CCTCC M 2015595, un L-lizīna sulfāts, kas iegūts ar Corynebacterium glutamicum KCCM 80227, ierosinātajos lietošanas apstākļos nelabvēlīgi neietekmē dzīvnieku veselību, patērētāju veselību vai vidi. Attiecībā uz L-lizīna sulfātu, kas iegūts ar Corynebacterium glutamicum KCCM 80227, Iestāde secināja, ka minētā aktīvā viela nav toksiska ieelpojot, nav kairinoša ādai vai acīm un nav ādas sensibilizators. Iestāde norādīja, ka attiecībā uz L-lizīna monohidrohlorīda un L-lizīna sulfāta, kas iegūts no Corynebacterium glutamicum CCTCC M 2015595, lietotāju drošību tā nevar izslēgt ne ieelpošanas radītu risku, ne to, ka šī aktīvā viela varētu būt kairinoša ādai vai acīm vai ka tā varētu būt ādas sensibilizators. Turklāt Iestāde norādīja, ka L-lizīna bāze, kas iegūta ar Corynebacterium glutamicum KCCM 80183, ir bīstama ieelpojot un L-lizīna monohidrohlorīds, kas iegūts ar Corynebacterium glutamicum KCCM 80183, ir bīstams ieelpojot un viegli kairinošs acīm. Tāpēc Komisija uzskata, ka attiecībā uz lizīna formām, kas iegūtas ar Corynebacterium glutamicum CCTCC M 2015595 un ar Corynebacterium glutamicum KCCM 80183, būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde turklāt secinājusi, ka visas piedevas ir iedarbīgi aminoskābes L-lizīna avoti visu sugu dzīvniekiem un, lai atgremotāju sugām tās būtu tikpat iedarbīgas kā neatgremotāju sugām, piedevas būtu jāpasargā no noārdīšanās spureklī. Iestāde neuzskata, ka būtu vajadzīgas īpašas prasības veikt pēctirgus uzraudzību. Tā arī verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.
3.5.2.1.1.

Vizuālais brīdinājums ir vadītājam pamanāms un viegli atpazīstams, un uz to norāda mirgojošs SLIF displejs vai mirgojošs papildu optiskais signāls blakus SLIF displejam. To aktivizē 1,5 sekunžu laikā no brīža, kad spidometra ātrums pārsniedz uztverto ātruma ierobežojumu, un tas ir aktīvs vismaz 5,0 sekundes pēc kaskādes akustiskā vai kaskādes haptiskā brīdinājuma noildzes vai līdz brīdim, kad spidometra ātrums ir mazāks nekā uztvertais ātruma ierobežojums vai vienāds ar to, ja tas notiek agrāk.
g)

pārskata periodā no maksājumu pakalpojumu lietotājiem saistībā ar neatļautiem vai nepareizi veiktiem maksājumu darījumiem saņemto atmaksāšanas pieprasījumu kopskaits un, ja piemērojams, pārskata periodā no maksājumu pakalpojumu lietotājiem un kontu apkalpojošajiem maksājumu pakalpojumu sniedzējiem par zaudējumiem, kas izriet no vienas vai vairākām Direktīvas (ES) 2015/2366 5. panta 2. un 3. punktā minētajām saistībām, saņemto atmaksāšanas pieprasījumu kopskaits sadalījumā pēc maksājumu kontā atmaksāto un neatmaksāto darījumu skaita;
(234)

Spiediens, kuru radīja imports par dempinga cenām, arī izraisīja ievērojamu cenu iesaldēšanu, ko apliecina fakts, ka Savienības ražošanas nozare nespēja paaugstināt cenas tādā pašā tempā kā izmaksas. Patiešām, kā redzams 8. tabulā, ražošanas izmaksas izmeklēšanas periodā bija vairāk nekā par 20 % augstākas nekā Savienības ražošanas nozares pārdošanas cenas. Pienākot 2019. gadam, cenu paaugstināšanas neiespējamība bija samazinājusi Savienības ražošanas nozares rentabilitāti līdz mazāk nekā 3 %, kas nepārprotami nav ilgtspējīgs līmenis. Laikā no 2017. līdz 2019. gadam importa apjoms no ĶTR samazinājās tikai par 6 %, taču tās tirgus daļa palielinājās no 38,7 % līdz 55,3 %, savukārt Savienības ražošanas nozares tirgus daļa samazinājās no 50,5 % uz 29,5 %. Lai gan laikā no 2017. līdz 2019. gadam patēriņš samazinājās par 34 %, imports no Ķīnas turpināja pārņemt tirgus daļu no Savienības ražošanas nozares. Tajā pašā periodā importa no Ķīnas cenas paaugstinājās par 12 % (4. tabula), savukārt Savienības ražošanas nozares cenas pieauga vēl vairāk, proti, par 14 %, bet daudz mazāk nekā ražošanas izmaksas, kas pieauga par 27 %. Tātad jau 2019. gadā Savienības ražošanas nozare saskārās ar būtisku kaitējumu, ko radīja imports par dempinga cenām.
(5)

Saskaņā ar Direktīvas 2014/59/ES 55. panta 2. punkta trešo daļu pat tad, ja nepastāv iekļaušanas neiespējamības nosacījumi, noregulējuma iestāde var nolemt nepieprasīt attiecīgajai iestādei vai vienībai iekļaut līguma klauzulu, ja tā uzskata, ka šāda iekļaušana nav nepieciešama, lai nodrošinātu iestādes vai vienības noregulējamību. Ietekmes uz noregulējamību analīzes secinājumiem Direktīvas 2014/59/ES 55. panta nolūkos vajadzētu būt saskanīgiem ar secinājumiem, kas ietverti minētās direktīvas II sadaļas II nodaļā noteiktajā noregulējamības novērtējumā. Tomēr, lai novērtētu ietekmi uz noregulējamību saskaņā ar Direktīvas 2014/59/ES 55. panta 2. punkta trešo daļu, līgumi vai instrumenti, kas rada saistības ar ilgu termiņu vai lielām nominālajām vērtībām, būtu jāuzskata par nepieciešamiem, lai nodrošinātu noregulējamību. Tāpēc no šādu līguma klauzulu iekļaušanas nebūtu jāatsakās, ja šāda iekļaušana neatbilst iekļaušanas neiespējamības nosacījumiem. Kas attiecas uz citiem nolīgumiem vai instrumentiem, kas rada saistības, noregulējuma iestādēm, novērtējot to ietekmi uz noregulējamību, būtu pienācīgi jāņem vērā vairāki būtiski elementi, bet vajadzības gadījumā atkarībā no konkrētajiem apstākļiem tām būtu jāļauj novērtēt jebkādu papildu elementu, ko tās uzskata par nepieciešamu.
(3)

Attiecībā uz prasībām, kas attiecas uz etalonu vai etalonu grupu, kompetentajām iestādēm vajadzētu būt iespējai pieprasīt izmaiņas paziņojumā par maznozīmīgu etalonu atbilstību, ja tās uzskata, ka paziņojumā par atbilstību nav skaidri noteikts, kāpēc attiecīgajam administratoram būtu jāatļauj neievērot Regulas (ES) 2016/1011 11. pantā un 13.–16. pantā noteiktās prasības. Tam jo īpaši vajadzētu būt gadījumā, ja trūkst skaidrības par kontroles līmeni attiecībā uz ievades datu sniegšanu, to procedūru pārredzamību, ar kurām apspriežas par maznozīmīga etalona metodikas būtiskām izmaiņām, procesu, kurā ziņo par manipulāciju ar maznozīmīgu etalonu vai manipulācijas mēģinājumu ar to, rīcības kodeksu, ja maznozīmīgs etalons ir balstīts uz datu sniedzēju sniegtajiem ievades datiem, par administratora spēju pārbaudīt un ziņot par tā atbilstību maznozīmīga etalona metodikai un Regulai (ES) 2016/1011, kā arī, ja ievades datus sniedzis uzraudzīts datu sniedzējs, par to, vai tas ir darīts, veicot attiecīgās kontroles, lai nodrošinātu ievades datu precizitāti, integritāti un uzticamību.
5.1.5.

Ja dalībnieka vērtējums ir zemāks par robežvērtību, kas noteikta 1. daļas 3.3.1. punktā, un nākamais vērtējums ir lielāks par miegainības robežvērtību vai vienāds ar to (piem., vērtējumu virkne var būt 6–8 vai 7–8), tad: a) DDAW sistēma sniedz brīdinājumu un to uzskata par pareizi pozitīvu, un konkrēto testu beidz, kā noteikts 5.1.4. punktā; vai b) DDAW sistēma nesniedz brīdinājumu un to uzskata par kļūdaini negatīvu gadījumu, izņemot, ja testēšanu turpina papildu laika intervālā, un dalībnieks kādu no turpmāk minētajiem pašvērtējumiem: — ja papildu testēšanas intervālā dalībnieki novērtē, ka viņu miegainības pakāpe atkal atbilst miegainības robežvērtībai vai ir lielāka par to, lasījumu uzskata par kļūdaini negatīvu (piem., vērtējumu virkne var būt 7–8–8, 7–9–9 vai 7–9–8), — ja papildu testēšanas intervālā dalībnieki novērtē, ka viņu miegainība ir KMS 7. līmenī, šo datu punktu uzskata par pareizi negatīvu gadījumu un izlecošo vērtību (piem., secība var būt 6–8–7, 7–8–7 vai 7–9–7). Visas izlecošās vērtības dokumentē dokumentācijas paketē, — neskarot citas izslēdzamas situācijas, ja papildu testēšanas intervālā dalībnieki novērtē, ka viņu miegainība ir zemāka par KMS 7. līmeni, datu punktus no konkrētā testa izslēdz no testēšanas datu rezultātiem, jo dalībnieku miegainības vērtējumi visdrīzāk nav uzticami (piem., vērtējumu virkne var būt 7–8–6 vai 6–8–6). Pēc šāda rezultāta ieteicams dalībniekam nodrošināt papildu apmācības sesiju.
(2)

Pieprasījumus iesniedza uzņēmums Hebei Xingfei Chemical Co., Ltd.2020. gada 13. jūlijā, uzņēmums Inner Mongolia Likang Bio-Tech Co., Ltd (Likang) 2019. gada 29. jūlijā un atjaunināja to 2021. gada 12. februārī, un uzņēmums Shandong Lantian Disinfection Technology Co., Ltd.2021. gada 13. aprīlī (“pieprasījuma iesniedzēji”), kas ir trihlorizocianūrskābes ražotāji eksportētāji Ķīnas Tautas Republikā (“ĶTR”).
(6)

Tāpēc Kaboverdei būtu jāpiešķir pagaidu atkāpe no preferenciālas izcelsmes noteikumos noteiktās prasības, ka produktus uzskata par priekšrocību saņēmējas valsts izcelsmes ražojumiem tikai tad, ja tajos ietvertie kombinētās nomenklatūras 3. un 16. nodaļas materiāli ir pilnībā iegūti minētajā valstī. Pirmajā piemērošanas gadā atkāpe jāpiešķir 5 000 tonnām sagatavotu vai konservētu tunzivs fileju, 3 000 tonnām sagatavotu vai konservētu makreles fileju un 1 000 tonnām sagatavotu vai konservētu fregates tunzivs fileju vai makreļtunzivs fileju gadā. Lai ņemtu vērā Eiropas Savienības komerciālās intereses un saglabātu godīgu konkurenci starp tās iekšzemes zivsaimniecības nozari un trešo valstu nozari, ikgadējais apjoms nākamajos gados būtu jāsamazina atbilstīgi apjomiem, kas paredzēti I un II pielikumā, izņemot sagatavotas vai konservētas fregates tunzivs vai makreļtunzivs filejas. Atkāpes ilgums būtu jāierobežo līdz trim gadiem, lai ļautu Kaboverdei atgūties no Covid-19 krīzes un censties pabeigt nepieciešamos strukturālos pielāgojumus zivsaimniecības nozarē ar mērķi panākt atbilsmi attiecīgo produktu izcelsmes noteikumiem. Tomēr atkāpe būtu jāpiešķir ar nosacījumu, ka Kaboverdes muitas dienesti veic to produktu, uz kuriem attiecas atkāpe, eksporta kvantitatīvās pārbaudes, un ka tie paziņo Komisijai pārskatu par daudzumiem, par kuriem saskaņā ar šo regulu ir izdoti paziņojumi par izcelsmi, un šo paziņojumu kārtas numurus.
(20)

Lai nodrošinātu atbalsta sniegšanas nepārtrauktību attiecīgajā politikas jomā un lai to varētu īstenot no 2021.–2027. gada daudzgadu finanšu shēmas darbības sākuma, ir jāparedz, ka šī regula ir jāpiemēro no 2021. finanšu gada sākuma.
3.6.2.

Joslas saglabāšana Ja nav apstākļu, kuru dēļ sistēma atslēdzas vai tiek slāpēta, CDCF spēj novērst joslas pamešanu, kad tiek šķērsoti saredzami joslas marķējumi turpmāk tabulā norādītajos scenārijos tā, ka DTLM pārsniedz –0,3 m: a) sānvirziena braukšanas ātrumam diapazonā no 0,2 m/s līdz 0,5 m/s pie transportlīdzekļa ātruma līdz 100 km/h un sānvirziena braukšanas ātrumam diapazonā no 0,2 m/s līdz 0,3 m/s pie transportlīdzekļa ātruma lielāka par 100 km/h un līdz 130 km/h (vai līdz transportlīdzekļa maksimālajam ātrumam, ja tas ir mazāks par 130 km/h); b) uz taisniem, līdzeniem un sausiem ceļiem; c) nepārtrauktas līnijas marķējumiem, kuri atbilst kādam no marķējumiem, kas aprakstīti ANO Noteikumu Nr. 130 3. pielikumā (Saredzamā joslu marķējuma identifikācija); d) marķējumiem, kas ir labā stāvoklī un no materiāla, kurš atbilst attiecīgās līgumslēdzējas puses standartiem, ko piemēro saredzamajiem marķējumiem; e) visos apgaismojuma apstākļos neradot sensoru nejutīgumu (piem., tiešs nejutīgums saules gaismas dēļ) un ar aktivizētiem tuvās gaismas lukturiem, ja nepieciešams; f) kad nav laika apstākļu, kas ietekmē transportlīdzekļa dinamisko veiktspēju (piem., nav vētras, temperatūra nav zemāka par 5 °C) vai joslas marķējumu redzamību (piem., nav miglas). Nr. Scenārija apraksts 1. Nepārtraukta līnija – transportlīdzekļa novirzīšanās pa labi 2. Nepārtraukta līnija – transportlīdzekļa novirzīšanās pa kreisi Tiek atzīts, ka šajos scenārijos nepieciešamā veiktspēja var netikt pilnībā sasniegta citos apstākļos, kas atšķiras no iepriekš uzskaitītajiem. Tomēr šajos citos apstākļos sistēma nedrīkst nepamatoti mainīt vadības stratēģiju. To pierāda saskaņā ar drošības revīziju. Joslas saglabāšanas spēju testē saskaņā ar attiecīgo(-ajiem) transportlīdzekļa testu(-iem), kas noteikts(-i) 5. punktā.
(9)

Viens no Regulas (EK) Nr. 1924/2006 mērķiem ir nodrošināt, lai veselīguma norādes ir patiesas, skaidras, uzticamas un patērētājam lietderīgas, un šajā sakarā tiek ņemts vērā to formulējums un noformējums. Tāpēc gadījumos, kad pieteikuma iesniedzēja izmantotās norādes formulējums patērētājam nozīmē to pašu, ko atļautas veselīguma norādes formulējums, jo tā norāda uz vienu un to pašu saikni starp pārtikas kategoriju, pārtikas produktu vai kādu tās sastāvdaļu un veselību, uz to būtu attiecināms šīs regulas pielikumā minētais lietošanas nosacījums.